CELEX: 22005D0352
Language: lv
Date: 2005-03-30 00:00:00
Title: 2005/352/EK: Komitejas Lēmums Nr. 2/2005 (2005. gada 30. marts), ko komiteja, kas dibināta saskaņā ar Eiropas Kopienas un Šveices Konfederācijas Nolīgumu par savstarpēju atzīšanu, pieņēmusi par grozījumu izdarīšanu 1. pielikuma 3. nodaļā

30.4.2005   
            
            
               LV
            
            
               Eiropas Savienības Oficiālais Vēstnesis
            
            
               L 110/78
            
         
      KOMITEJAS LĒMUMS Nr. 2/2005
   (2005. gada 30. marts),
   ko komiteja, kas dibināta saskaņā ar Eiropas Kopienas un Šveices Konfederācijas Nolīgumu par savstarpēju atzīšanu, pieņēmusi par grozījumu izdarīšanu 1. pielikuma 3. nodaļā
   (2005/352/EK)
   KOMITEJA,
   ņemot vērā Eiropas Kopienas un Šveices Konfederācijas Nolīgumu par savstarpēju atzīšanu saistībā ar atbilstības novērtēšanu (Nolīgums), kurš parakstīts 1999. gada 21. jūnijā, un jo īpaši tā 10. panta 4. punkta e) apakšpunktu un 18. panta 2. punktu,
   tā kā saskaņā ar EDI 2002. gada 27. marta Rīkojumu par rotaļlietu drošumu (RO 2002 1082), kurā jaunākie grozījumi izdarīti 2003. gada 2. oktobrī (RO 2003 3733), Šveices Konfederācija grozīja normatīvos un administratīvos aktus par rotaļlietām atbilstoši Nolīguma 1. panta 2. punktam un Eiropas Kopienas tiesību aktiem,
   tā kā 1. pielikuma 3. nodaļa (“Rotaļlietas”) ir attiecīgi jāgroza,
   tā kā atbilstoši 10. panta 4. punkta e) apakšpunktam un 18. panta 2. punktam komiteja var grozīt šā nolīguma 1. pielikumu,
   IR PIEŅĒMUSI ŠO LĒMUMU.
   
               1)
            
            
               Nolīguma 1. pielikuma 1. iedaļas 3. nodaļu (“Rotaļlietas”) groza saskaņā ar šim lēmumam pievienotajā A pielikumā minētajiem noteikumiem.
            
         
               2)
            
            
               Šo lēmumu sagatavo divos eksemplāros, un to paraksta priekšsēdētāja vietnieki vai citas personas, kas pilnvarotas rīkoties pušu uzdevumā. Šis lēmums stājas spēkā dienā, kad saņemts pēdējais paraksts.
            
         
      Parakstīts Bernē, 2005. gada 30. martā
      
         
            Šveices Konfederācijas vārdā —
         
         Heinz HERTIG
         
      
      Parakstīts Briselē, 2005. gada 23. martā
      
         
            Eiropas Kopienas vārdā —
         
         Joanna KIOUSSI
         
      
   
   
      PIELIKUMS
      NOLĪGUMA GROZĪJUMI
      I pielikuma (“Produktu nozares”) 3. nodaļas (“Rotaļlietas”) I iedaļā (“Tiesību akti, normatīvie un administratīvie noteikumi”) tekstu “1. panta 1. punkta noteikumi” svītro un aizstāj ar tekstu “1. panta 2. punkta noteikumi”.
      I pielikuma (“Produktu nozares”) 3. nodaļas (“Rotaļlietas”) I iedaļā sarakstā ar virsrakstu “Šveice” Šveices norādes par tiesību aktiem ir jāsvītro un jāaizstāj ar sekojošu sarakstu:
      
                   
               
               
                  “1992. gada 9. oktobra Federālais likums par pārtikas produktiem un precēm (RO 1995 1469), kurā jaunākie grozījumi izdarīti 2003. gada 21. martā (RO 2003 4803)
               
            
                   
               
               
                  1995. gada 1. marta Rīkojums par precēm (RO 1995 1643), kurā jaunākie grozījumi izdarīti 2003. gada 15. decembrī (RO 2004 1111)
               
            
                   
               
               
                  2002. gada 27. marta EDI Rīkojums par rotaļlietu drošumu (RO 2002 1082), kurā jaunākie grozījumi izdarīti 2003. gada 2. oktobrī (RO 2003 3733)”.